Pitkä ja kivinen tie | Tuulilasi
Yhteisöjen tuomioistuimen tuomiot poikkeavat kansallisten tuomioistuinten tuomioista. Yhteisöjen tuomioistuin antaa menettelyn päätteeksi tuomion, jossa todetaan, että yhteisön lainsäädäntöä on rikottu (tai että sitä ei ole rikottu).
Yhteisöjen tuomioistuin ei voi kumota yhteisön oikeuden vastaista kansallista säädöstä, määrätä kansallista viranomaista mukautumaan yksityishenkilön vaatimuksiin eikä tuomita jäsenvaltiota maksamaan vahingonkorvauksia yksityishenkilölle, jolle yhteisön oikeuden rikkominen on aiheuttanut vahinkoa.
Yhteisöjen tuomioistuimen tuomion kohteena olevan jäsenvaltion on toteutettava tuomion täytäntöönpanon edellyttämät toimenpiteet erityisesti menettelyn lähtökohtana olleen riidan ratkaisemiseksi. Jos jäsenvaltio ei noudata tuomiota, komissio voi saattaa asian uudelleen yhteisöjen tuomioistuimen käsiteltäväksi ja pyytää tätä määräämään jäsenvaltiolle uhkasakon, kunnes rikkominen on lopetettu.
4. Muutoksenhakukeinot jäsenvaltioissa
Päävastuu yhteisön oikeuden noudattamisestajäsenvaltioissa on kansallisilla hallintoelimiulä ja tuomioistuimilla.
Kansalaista, joka katsoo, että toimenpide (laki, asetus tai hallinnollinen määräys) tai hallintokäytäntö rikkoo yhteisön oikeutta, kehotetaan kääntymään ensiksi maansa hallinto- tai oikeusviranomaisten puoleen (kansallinen tai alueellinen oikeusasiamies mukaan luettuna) ja!tai käyttämään saatavilla olevia sovinto- ja välimiesmenettelyitä ennen kantelun tekemistä komissiolle. Komissio suosittelee myös kansallisen lainsäädännön mukaisten hallinnollisten ja oikeudellisten tai muiden muutoksenhakukeinojen käyttöä.
Kansallisilla muutoksenhakukeinoilla voidaan yleensä puolustaa oikeuksia välittömämmin ja yksilöllisemmin kuin komission aloittamassa rikkomisesta johtuvassa menettelyssä, jossa myönteisenkin lopputuloksen saavuttaminen voi kestää pitkään. Ainoastaan jäsenvaltioiden tuomioistuimet voivat osoittaa viranomaisille määräyksiä ja kumota kansalliseen lainsäädäntöön perustuvan päätöksen. Samoin ainoastaan jäsenvaltioiden tuomioistuimet voivat tarvittaessa määrätä jäsenvaltion korvaamaan vahingot, joita yksityishenkilölle on aiheutunut yhteisön oikeuden rikkomisesta.
Monta litraa ehtii Tornionjoessa vettä virrata ennen kuin tässä autoveroasiassa -OIKEAA oikeutta haettaessa- on viimeinenkin kivi käännetty.